**Obec KOLTA**



**Návrh**

**Všeobecne záväzné nariadenie Obce Kolta č. 1/2021 o určení podmienok predaja výrobkov a poskytovaní služieb na trhových miestach v obci a Trhový poriadok**

Návrh VZN vyvesený: 31.05.2021

Návrh zvesený z úradnej tabule obce dňa: 16.6.2021

Vyhodnotenie pripomienok k návrhu VZN: - VZN schválené OZ: ........., uznesením č.

VZN vyvesené na úradnej tabuli dňa:

VZN nadobúda účinnosť:

Obecné zastupiteľstvo Obce  Kolta podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 3 ods. 8 a § 5 ods. 1,2 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb.o živnostenskom podnikaní (živnostenský zákon) v znení neskorších predpisov (ďalej len „zákon“)

**vydáva**

**Všeobecne záväzné nariadenie č. 1/2021 o podmienkach predaja výrobkov a poskytovania služieb na trhových miestach v obci Kolta a Trhový poriadok**

**Článok 1**

**Úvodné ustanovenia**

1. Toto Všeobecne záväzné nariadenie (ďalej len „nariadenie“) upravuje podmienky predaja

výrobkov a poskytovania služieb na trhových miestach na území obce Kolta (ďalej len „obec“)

a zároveň predstavuje trhový poriadok v zmysle § 5 zákona.

1. Správcom trhoviska je Obec Kolta, sídlo 941 33 Kolta č.1 , IČO 00 308 986 .

Správu trhových miest s ambulantným predajom vykonáva obec.

**Článok 2**

**Základné pojmy pre účely tohto VZN sa rozumie:**

Trhovým miestom pre účely tohto VZN sa rozumie trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj

a) **trhovisko** – nekryté alebo čiastočne kryté priestranstvá trvale vyhradené na sústredený predaj výrobkov a poskytovanie služieb,

b) **tržnica** – kryté zariadenie trvale účelovo určené na predaj výrobkov a poskytovanie služieb v prevádzkarňach a na prenosných predajných zariadeniach,

c) **stánok s trvalým stanovišťom** – stánok s celoročnou prevádzkou alebo sezónnou prevádzkou, ktorý je súčasťou trhoviska alebo verejného priestranstva prenajatý predávajúcemu obcou alebo správcom trhoviska na časovo neobmedzené obdobie alebo postavený predávajúcim so súhlasom obce alebo správcu trhoviska,

d) **príležitostný trh** – predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy

e) **ambulantný predaj** – predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni

**Článok 3**

**Určenie priestranstva trhoviska, príležitostného trhu**

**Trhové miesta obce**

Na území obce sú týmto VZN povolené nasledovné trhové miesta:

a) **verejné priestranstvo Obce Kolta pri COOP Jednota** – príležitostné trhy a ambulantný predaj

b) **kultúrny dom -** v jeho vnútorných priestoroch je možné organizovať príležitostné trhy a

ambulantný predaj

c) **priľahlý verejný priestor pri kultúrnom dome** – príležitostné trhy a ambulantný predaj

d) **futbalové ihrisko** - možné organizovať príležitostné trhy a ambulantný predaj ( v deň

organizovania športových podujatí)

e) **verejné priestranstvo** **- bývalé Uhoľné sklady** – príležitostné trhy a ambulantný predaj

( v deň konania hodových slávností)

f) **parkovisko pred Obecným úradom** – príležitostné trhy a ambulantný predaj ( v deň

konania Vianočných trhov)

g**) obecný park** ( v deň konania hodových slávností a súťaže vo varení guláša)

**Článok 4**

**Zriadenie trhového miesta**

1. Trhové miesto zriaďuje obec.

1. Predávať výrobky a poskytovať služby na trhových miestach možno len na základe

povolenia na predaj výrobkov a poskytovanie služieb na trhovom mieste.

**Článok 5a**

**Druh povolených predávaných výrobkov**

1. Ovocie a zelenina
2. Balené potraviny
3. Kvetiny, dreviny a priesady
4. Drobné umelecké predmety a drobné remeselné výrobky
5. Knihy, časopisy, periodická tlač
6. Žreby okamžitých lotérií a žrebovaných vecných lotérií
7. Balená a nebalená zmrzlina
8. Textilné výrobky
9. Obuv
10. Domáce potreby
11. Výrobky z papiera
12. Kozmetika
13. Drogériový tovar
14. Športové potreby
15. Hračky

**Článok 5b**

**Zákaz predaja niektorých výrobkov**

Na trhových miestach obce sa zakazuje predávať

a) zbrane a strelivo,

b) výbušniny a výbušné predmety,

c) tlač a iné veci, ktoré ohrozujú mravnosť,

d) tabak a tabakové výrobky a výrobky, ktoré sú určené na fajčenie a neobsahujú tabak,

e) alkoholické nápoje,

f) jedy, omamné a psychotropné látky,

g) lieky,

h) automobily, motocykle, ich súčiastky a príslušenstvo,

i) chránené živočíchy, exempláre živočíchov, nebezpečné živočíchy a invázne druhy živočíchov,

j) živé zvieratá; zákaz sa nevzťahuje na predaj sladkovodných trhových rýb a na predaj domácej

vodnej hydiny, domácej hrabavej hydiny, domácich králikov, psov, mačiek a drobných

hlodavcov a na propagačné predajné podujatia organizované zväzmi ako aj združeniami

chovateľov zvierat na základe súhlasného stanoviska príslušného orgánu veterinárnej správy,

k) chránené rastliny, exempláre rastlín a invázne druhy rastlín,

l) huby

m) mäso jatočných zvierat, hydiny, králikov a iných drobných zvierat okrem mäsa predávaného

formou ambulantných predajní schválených Úradom verejného zdravotníctva prípadne

príslušným regionálnym úradom verejného zdravotníctva,

n) domácky vyrobené potravinové produkty, napr. kompóty, sirupy,

o) vajcia hrabavej a vodnej hydiny,

p) tovar, pri ktorom sa nepreukáže spôsob jeho nadobudnutia alebo jeho pôvod,

q) obec môže dočasne zakázať predaj aj ďalších výrobkov a produktov, pokiaľ je to v záujme

obyvateľov obce,

**Článok 6**

**Ambulantný predaj v obci**

1) V obci sa ambulantne môžu predávať :

a) spotrebné výrobky; ustanovenie § 7 a 9 zákona

b) poskytovanie služieb v zmysle § 8 zákona

c) iné potraviny sa môžu predávať len ak vyhovujú podmienkam ambulantného predaja a majú o

tom rozhodnutie príslušného orgánu pre ochranu zdravia.

2) Ambulantný predaj pri cestách mimo obce sa zakazuje; obcou sa na účely zákona č. 178/1998 Z. z.

rozumie územie vymedzené dopravnými značkami označujúcimi začiatok a koniec obce, ako aj

územie vymedzené dopravnými značkami označujúcimi začiatok a koniec miestnej časti obce.

**Článok 7**

**Druhy poskytovaných služieb**

1) Na trhových miestach obce možno poskytovať tieto služby:

a) pohostinské a reštauračné služby, rýchle občerstvenie a stravovanie,

b) brúsenie nožov, nožníc a nástrojov,

c) oprava dáždnikov,

d) oprava a čistenie obuvi,

e) oprava kožených výrobkov,

f) čistenie peria,

g) oprava a údržba okenných roliet,

h) sklenárske práce,

i) kľúčové služby,

j) služby mobilnej optiky (meranie zraku, vnútroočný tlak a pod.),

k) ďalšie služby, ktoré prípadne určí obec v dodatku k tomuto VZN.

**Článok 8**

**Povinnosti predávajúcich na trhových miestach**

1) Predávajúci na trhovom mieste je povinný

a) označiť svoje predajné zariadenie podľa osobitných predpisov,

b) dodržiavať trhový poriadok trhoviska a príležitostného trhu,

c) používať elektronickú registračnú pokladnicu alebo virtuálnu registračnú pokladnicu podľa

osobitných predpisov,

d) udržiavať miesto predaja výrobkov a poskytovania služieb v čistote, po skončení predaja

zanechať predajné miesto čisté a upratané,

e) zreteľne označiť predávané výrobky a poskytované služby cenou,

f) vykonávať pri predaji váženého tovaru váženie spôsobom umožňujúcim spotrebiteľovi

kontrolu správnosti váženia,

g) dodržiavať ostatné podmienky predaja výrobkov a poskytovania služieb podľa osobitných

predpisov,

2) Predávajúci na trhovom mieste je povinný predložiť správcovi trhoviska, správcovi trhového

miesta s ambulantným predajom (§ 4 zákona č. 178/1998 Z. z.) a orgánu dozoru (§ 12 ods. 1

zákona č. 178/1998 Z. z.):

a) doklad o oprávnení na podnikanie, povolenie na predaj výrobkov a poskytovanie služieb na

trhovom mieste a preukaz totožnosti,

b) zdravotný preukaz a posudok príslušného orgánu na ochranu zdravia, ak to vyžaduje

charakter predávaného tovaru a poskytovaných služieb,

c) doklad o nadobudnutí tovaru

3) Osoba oprávnená predávať výrobky na trhových miestach ( § 10 písm. b/ zákona č. 178/1998

Z.z.) je povinná poskytnúť orgánom dozoru ( § 12 ods. 1 zákona č. 178/1998 Z. z.) na ich

požiadanie vysvetlenie o pôvode tovaru, ak tie nadobudnú podozrenie, že predávané výrobky

pochádzajú z inej ako vlastnej pestovateľskej alebo chovateľskej činnosti.

**Článok 9**

**Trhové dni a predajný a prevádzkový čas**

1) Trhové dni v obci sú - pondelok , streda a piatok – každý týždeň s výnimkou sviatkov a dní

pracovného pokoja.

2) Predajný a prevádzkový čas: od 7:30 hod. do 16:00 hod.

3) Na trhových miestach uvedených v Článku 3 sa môže na základe povolenia obce konať i

príležitostný trh a to v čase, ktorý bude uvedený v povolení na zriadenie príležitostného trhu.

**Článok 10**

**Podmienky, za ktorých možno predaj výrobkov a poskytovanie služieb vykonávať**

1. Predávať výrobky a poskytovať služby na trhových miestach môžu len osoby spĺňajúce podmienky uvedené v ust. § 10 zákona (ďalej len „oprávnená osoba“).
2. Predajca výrobkov a poskytovateľ služieb je okrem povinností podľa zákona povinný:
3. vopred požiadať obec o vydanie povolenia na predaj výrobkov a poskytovanie služieb na

trhovom mieste;

1. predávať výrobky a poskytovať služby na trhových miestach možno len

na základe povolenia na predaj výrobkov a poskytovanie služieb na trhovom mieste,

vydaného obcou Kolta,

1. vopred uhradiť obci nájomné podľa článku 11 tohto nariadenia.

**Článok 11**

**Určenie nájomného za predajné zariadenie alebo za prenajatú plochu**

1) Nájomné za predajné zariadenie alebo za prenajatú plochu je nasledovné:

**- trhoviská** – vstupné za každý aj začatý deň je 4 €; ak prenajatá plocha prevyšuje 4 m2, tak za

každý aj začatý m2 sa pripočíta 1,00 €/deň,

**- príležitostné trhy** – obec Kolta vstupné nevyberá

**- predaj v pojazdných predajniach** – vstupné za každý aj začatý deň je 4 €.

2) Nájomné sa platí v hotovosti do pokladne obce Kolta pred predajom výrobkov alebo poskytovania

služieb.

3) Predajca tovarov a poskytovateľ služieb je pri príchode na trhovisko ešte pred začatím predaja

tovarov alebo poskytovania služieb povinný:

a) rozložiť výrobky na prenajatý predajný stôl alebo na svoje vlastné prenosné predajné

zariadenie (uvedené sa vzťahuje len na predajcu tovarov),

b) zmerať veľkosť prenajatej plochy (v m2),

c) uhradiť obci nájomné za prenajatú plochu v príslušnej výške v zmysle ods. 1.

4) Na predaj v pojazdných predajniach sa ustanovenia ods. 3 písm. a) a b) nevzťahujú.

**Článok 12**

**Pravidlá dodržiavania čistoty a hygieny počas predaja výrobkov a poskytovania služieb a**

**po skončení prevádzky**

1) Každý predajca tovarov a poskytovateľ služieb je povinný pri predaji výrobkov a poskytovaní

služieb dodržiavať čistotu a hygienu na prenajatej ploche a v jej bezprostrednom okolí.

2) S odpadom vzniknutým počas predaja tovarov alebo poskytovania služieb je každý predajca

tovarov a poskytovateľ služieb povinný naložiť v súlade so zákonom č. 79/2015 Z. z. o odpadoch

a o zmene a doplnení niektorých zákonov v znení neskorších predpisov a v súlade s príslušnými

všeobecne záväznými nariadeniami obce Kolta.

3) Pred ukončením prenájmu plochy na trhovom mieste je každý predajca tovarov a poskytovateľ

služieb povinný oznámiť túto skutočnosť poverenému pracovníkovi obce Kolta. Poverený pracovník

prenajaté trhové miesto skontroluje a v prípade riadneho vypratania trhového miesta zo strany

nájomcu dané trhové miesto prevezme.

**Článok 13**

**Zodpovednosť za porušenie povinností**

Zodpovednosť za porušenie povinností upravuje § 12 a 13 zákona.

**Článok 14**

**Záverečné ustanovenia**

1) Toto nariadenie bolo schválené Obecným zastupiteľstvom obce Kolta dňa ...........

uznesením č. .............

2) Toto nariadenie ruší VZN č.1/98 a Trhový poriadok schválený dňa 23.07.1997 uznesením

č.27/2307/98

3) Toto nariadenie nadobúda účinnosť 15. dňom od jeho vyhlásenia na úradnej tabuli obce.

.....................................

Ľubor Krnčan

starosta obce